ทุกเช้าหรือทุกวันมีน้ำใสๆปนขุ่นๆ(คล้ายๆน้ำมูก)ไหลออกมาจากช่องคลอด ไม่มีอาการคัน หรือกลิ่น อยากทราบว่ามันคืออะไร เป็นเพราะอะไรคะ อันตรายหรือเปล่า เป็นมา 1-2เดือนเเล้วค่ะ
สวัสดีค่ะ อาการมีน้ำใสๆปนขุ่นๆ(คล้ายๆน้ำมูก)ไหลออกมาจากช่องคลอด ไม่คัน ไม่มีกลิ่นนั้น อาจจะเป็นตกขาวที่ออกมาตามปกติ โดยตกขาวเป็นเหมือนสารหล่อลื่นที่สร้างจากในช่องคลอด ไม่ได้มีอันตราย ไม่ได้บ่งบอกโรคอะไรโดยภาวะที่จะสงสัยว่ามีความผิดปกติ ถ้าสารคัดหลั่งนั้นๆ ลักษณะไม่เหมือนตกขาว กล่าวคือมีสีเช่นเหลือง เขียว ปนเลือด หรือมีกลิ่น คันมาก หรือออกมามากเป็นก้อนๆคล้ายนมบูด ซึ่งอาจบอกถึงการติดเชื้อใดๆในช่องคลอดหรือปากมดลูกได้แนะนำการสังเกตอาการ และดูว่าลักษณะสารคัดหลั่งเปลี่ยนแปลงไปอย่างผิดปกติหรือไม่ ถ้ามีควรรีบไปพบแพทย์ และไม่ซื้อยาปรับฮอร์โมนหรือยาสอดฆ่าเชื้อใดๆมาใช้เอง